
7. pielikums

 iepirkuma nolikumam

ID Nr. AREI 2026/14
BŪVDARBU LĪGUMS Nr.
Agroresursu un ekonomikas institūta 
Bioekonomikas nodaļas ēkas remonta darbi Nr.2
(1.vai 2) ....daļa
(līguma projekts)

APP “Agroresursu un ekonomikas institūts”, reģistrācijas numurs 90002137506 (turpmāk – Pasūtītājs), kura vārdā uz nolikuma pamata rīkojas direktore Ineta Stabulniece, un

      vienotais reģistrācijas numurs       (turpmāk – Izpildītājs), kura vārdā uz       pamata rīkojas      ,
abi kopā – Puses,
pamatojoties uz Pasūtītāja rīkotā atklātā konkursa “Agroresursu un ekonomikas institūta Bioekonomikas nodaļas ēkas remonta darbi Nr.2”, identifikācijas numurs AREI 2026/14 (turpmāk – iepirkums), rezultātiem, šādu būvdarbu līgumu par iepirkuma …daļu (turpmāk – Līgums).
Finansējums – Iepirkums var tik finansēts no jebkuriem  finanšu līdzekļiem – ES, EEZ projektiem, jebkuriem citiem projektiem, kā arī no AREI paša finanšu līdzekļiem.
1. Līguma priekšmets un IZPILDES termiņš
1.1. Izpildītājs atbilstoši Tāmei (Līguma 2.pielikums) un Būvdarbu izpildes grafikam (Līguma 3.pielikums) apņemas veikt Agroresursu un ekonomikas institūta Bioekonomikas nodaļas ēkas remonta darbus Nr.2 - …daļas apmērā (turpmāk – Būvdarbi), adrese: Struktoru iela 14, Rīga LV-1012 (turpmāk – Objekts).

1.2. Izpildītājs ir iepazinies ar Līguma tekstu un Objektu dabā un atzīst, ka Līgums satur korektu un pietiekamu informāciju par Objektu un tajā veicamajiem būvdarbiem, un Pasūtītāja sagatavotā dokumentācija ir pietiekama Līguma izpildei, tajā skaitā Izpildītājam nav iebildumi pret Pasūtītāja puses veiktajiem un norādītajiem Būvdarbu mērījumiem un aprēķiniem.

1.3. Izpildītājs apņemas patstāvīgi sagatavot, saskaņot un iesniegt attiecīgajā iestādē būvniecības ieceres dokumentus, kā arī nokārtot visas pārejas formalitātēs valsts un pašvaldību iestādēs, kas nepieciešamas Līguma izpildei. Ar šo Līgumu Pasūtītājs pilnvaro Izpildītāju Pasūtītāja vārdā parakstīt un iesniegt valsts un pašvaldību iestādēs visas Līguma izpildei nepieciešamus dokumentus, kā arī veikt visas ar to saistītas darbības.

1.4. Izpildītājs apņemas paveikt Būvdarbus 75 (septiņdesmit piecu) dienu (jeb 10,71 nedēļu) laikā no Līguma abpusējas parakstīšanas dienas, tādējādi darbi ir jāpaveic līdz 2026.gada ….. . 
Apkures sistēmas remontdarbi ir jāveic tā, ka līdz apkures sezonas sākuma, tiek nodrošināta apkures sistēmas pilnvērtīga darbība, kas ir jāveic ne vēlā kā līdz 2026.gada 29.septembrim.
Būvdarbu pārtraukums, ja Līguma darbības laikā tāds tiek pasludināts, netiek ieskaitīts Būvdarbu izpildes termiņā.
2. LīgumA SUMMA un norēķinu kārtība

2.1. Līguma summa par Būvdarbu izpildi ir EUR       (      euro        centi), neieskaitot pievienotās vērtības nodokli, kurš ir maksājams papildus normatīvajos aktos noteiktajā apmērā un kārtībā.

2.2. Līguma summā ietilpst visas Būvdarbu izmaksas. Izpildītājam nav tiesību prasīt papildu samaksu no Pasūtītāja, ja Būvdarbu izpildes laikā tiek konstatēts, ka Izpildītājs nav iekļāvis visus nepieciešamos Būvdarbus un/vai materiālus, un/vai izmaksas, kļūdījies Būvdarbu cenās, nav piedāvājis cenu par visu Būvdarbu apjomu, kas nepieciešami Būvdarbu pilnīgai pabeigšanai, Objekta pieņemšanai ekspluatācijā un nodošanai Pasūtītājam saskaņā ar Līgumu.

2.3. Līguma summa visā Līguma darbības laikā nevar tikt mainīta, tostarp arī paaugstināta sakarā ar darbaspēka un/vai materiālu izmaksu pieaugumu, valūtas kursu izmaiņām, inflāciju vai ko citu, kas varētu ietekmēt Līguma kopējo summu.

2.4. Izpildītājam nav tiesības prasīt papildu samaksu no Pasūtītāja, ja Līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Izpildītāja kā attiecīgās nozares profesionāļa.

2.5. Pasūtītājs apmaksā 90% (deviņdesmit procenti) no kārtējā mēnesī faktiski izpildītajiem Būvdarbiem, maksājumus veicot 30 (trīsdesmit) dienu laikā no Izpildītāja attiecīgā rēķina saņemšanas dienas, pamatojoties uz Pasūtītāja un Izpildītāja parakstītiem Būvdarbu izpildes aktiem, kas tiek noformēti saskaņā ar “Forma Nr.2” (4.1.pielikums) un “Forma Nr.3” paraugu (4.2.pielikums). 

2.6. Gala norēķinu, t.i., ieturētos 10% no ikmēneša aktiem par darbu izpildi, Pasūtītājs veic pēc visu Būvdarbu izpildes akta parakstīšanas un garantijas laika nodrošinājuma, kas sagatavots saskaņā ar Finanšu garantijas noteikumu (Līguma 5.pielikums), iesniegšanas, maksājumu veicot 30 (trīsdesmit) dienu laikā no Izpildītāja iesniegtā attiecīgā rēķina saņemšanas dienas.

2.7. Pasūtītājam ir tiesības no Izpildītājam maksājamās Līguma summas ieturēt izmaksas, kuras Izpildītājam ir pienākums saskaņā ar Līguma nosacījumiem maksāt Pasūtītājam kā atlīdzību par nodarītajiem zaudējumiem un/vai līgumsodu.

2.8. Saskaņā ar Pievienotās vērtības nodokļa likuma 142. panta otro daļu pievienotās vērtības nodokli valsts budžetā maksā Pasūtītājs.
2.9. Līdzēji ir vienojušies un piekrīt, ka Izpildītājs rēķinus par pakalpojumiem iesniedz kā strukturētus e-rēķinus un PDF formātā (kā e-rēķina vizualizācijas daļu), izvēloties piegādes veidu: - uz Pasūtītāja oficiālo elektronisko adresi (e-adresi, rēķinu saņemšanas apakš adresi INVOICE@90002137506). E-rēķinu saņemšanai Pasūtītājs izmanto PEPPOL tīklu. Pasūtītāja sadarbības partneris e-rēķinu saņemšanā ir e-rēķinu operators Unifieldpost AS.  Papildus, Izpildītājs nosūta e-rēķina vizualizācijas daļu PDF formātā elektroniski uz e-pasta adresi - gramatvediba@arei.lv.
3. APDROŠINĀŠANA UN GARANTIJAS
3.1. Izpildītājs ne vēlāk kā 10 (desmit) darba dienu laikā pēc Līguma parakstīšanas dienas iesniedz Pasūtītājam Izpildītāja civiltiesiskās atbildības Objektā apdrošināšanas polisi, apdrošināšanas līgumu un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina šādas apdrošināšanas polises esamību. Izpildītājs iesniedz Izpildītāja civiltiesiskās atbildības apdrošināšanu Objektā ar kopējo atbildības limitu ne mazāku kā 50 000,00 euro (piecdesmit tūkstoši euro), atbildības limitu par katru gadījumu ne mazāku kā 50 000,00 euro (piecdesmit tūkstoši euro) un pašrisku ne lielāku kā 500,00 euro (pieci simti euro) par zaudējumiem, ko Objektā izraisa Izpildītājs vai tā apakšuzņēmēji.
3.2. Izpildītājs nodrošina Līguma 3.1.punktā minētās apdrošināšanas spēkā esamību līdz Līguma darbības termiņa beigām.
3.3. Izpildītāja profesionālās civiltiesiskās atbildības apdrošināšanas polisē kā trešajai personai ir jābūt norādītam Pasūtītājam, un tai ir jābūt spēkā arī gadījumā, ja Izpildītājam tiek pasludināta maksātnespēja, vai Izpildītājs tiek likvidēts.
3.4. Ja apdrošināšanas polisei Līguma 3.2.punktā minētajā laikā beidzas termiņš, Izpildītājs iesniedz Pasūtītajam jaunus Līguma 3.1.punktā noteiktos dokumentus ne vēlāk kā 10 (desmit) darba dienas pirms pirmās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.
3.5. Izpildītājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam saistību izpildes garantiju, kas pēc satura atbilst Līguma 5.pielikumā noteiktajiem Finanšu garantijas noteikumiem, un kuras oriģināls var būt iesniegts arī angļu valodā, pievienojot tulkojumu latviešu valodā.

3.6. Izpildītājs 10 (desmit) darba dienu laikā no Būvdarbu izpildes akta parakstīšanas dienas iesniedz Pasūtītājam garantijas laika garantiju, kas pēc satura atbilst Līguma 5.pielikumā noteiktajiem Finanšu garantijas noteikumiem un kuras oriģināls var būt iesniegts arī angļu valodā, pievienojot tās tulkojumu latviešu valodā.

3.7. Izpildītājam ir pienākums iepriekš visu apdrošināšanas līgumu un apdrošināšanas polišu projektus, kā arī apdrošināšanas līgumu un apdrošināšanas polišu grozījumus saskaņot ar Pasūtītāju.
3.8. Pasūtītājs atsakās pieņemt Izpildītāja iesniegto saistību izpildes garantiju vai garantijas laika garantiju, un Izpildītājs, ja Pasūtītājs to pieprasa, iesniedz Pasūtītājam jaunu garantiju, ja:

3.8.1. saistību izpildes vai garantijas laika garantija neatbilst Līguma 5.pielikumā noteiktajam;

3.8.2. ir pasludināts kredītiestādes, kas izdevusi saistību izpildes vai garantijas laika garantiju, maksātnespējas process, ir apturēta kredītiestādes saimnieciskā darbība, ir uzsākta tiesvedība par kredītiestādes bankrotu vai ir ziņas, kas liecina, ka līdz saistību izpildes vai garantijas laika garantijas spēkā esamības beigu termiņam kredītiestāde tiks likvidēta.

3.9. Pasūtītājs ir tiesīgs izmantot saistību izpildes garantiju (t.i., pieprasīt kredītiestādei, kas izdevusi garantiju, izmaksāt Pasūtītājam visu vai daļu no garantijā paredzētās naudas summas), ja Izpildītājs nepilda savas saistības saskaņā ar Līgumu, tostarp, ja:

3.9.1. Izpildītājs vienpusēji atkāpjas no Līguma;

3.9.2. Izpildītājs iesniedz dokumentus par bankrotu/maksātnespēju vai institūcijas aktu, kurai ir tādas tiesības pasludināt Izpildītāja bankrotu vai maksātnespēju, vai, ja  Izpildītājam ir finansiālas grūtības tādā mērā, ka tas nespēj izpildīt Līgumu; 

3.9.3. Izpildītājs nokavē Līguma 1.4.punktā noteikto termiņu vairāk par 30 dienām;

3.9.4. Izpildītājs nenovērš Līgumā noteiktajā kārtībā konstatētos defektus Līgumā noteiktajā termiņā.

3.10. Pasūtītājs ir tiesīgs izmantot garantijas laika garantiju (t.i., pieprasīt kredītiestādei, kas izdevusi garantiju, izmaksāt Pasūtītājam visu vai daļu no garantijā paredzētās naudas summas), ja Izpildītājs nepilda savas saistības saskaņā ar Līgumu, tostarp, ja:

3.10.1. Izpildītājs nenovērš Līgumā noteiktajā kārtībā konstatētos defektus Līgumā noteiktajā termiņā;
Pasūtītājs patstāvīgi novērsis defektus atbilstoši to novēršanas izmaksām.
4. BŪVDARBU NODOŠANAS UN PIEŅEMŠANAS KĀRTĪBA

4.1. Būvdarbu izpildes grafikā (Līguma 3.pielikums) norādītajā termiņā Pasūtītājs nodod, bet Izpildītājs pieņem Būvdarbu teritoriju, par ko puses paraksta nodošanas-pieņemšanas aktu (Līguma 6.pielikums). Pēc šā Būvdarbu teritorijas nodošanas-pieņemšanas akta parakstīšanas tiek uzskatīts, ka Izpildītājs ir iepazīstināts ar esošo situāciju Būvdarbu teritorijā un turpmāk nevar izvirzīt nekādas pretenzijas Pasūtītājam saistībā ar Būvdarbu teritoriju.
4.2. Izpildītājs katru mēnesi Pasūtītājam nodod iepriekšējā kalendāra mēneša laikā veiktos Būvdarbus šādā kārtībā:
4.2.1. Izpildītājs līdz katra mēneša 10.(desmitajam) datumam iesniedz Pasūtītājam Būvdarbu izpildes aktu par iepriekšējā mēnesī izpildīto Būvdarbu apjomu un izmaksām, kā arī veikto Būvdarbu izpilddokumentāciju;

4.2.2. Pasūtītājs 10 (desmit) darba dienu laikā pēc visu dokumentu saņemšanas pieņem Būvdarbus un paraksta Būvdarbu izpildes aktu, vai arī nepieņem Būvdarbus, neparaksta Būvdarbu izpildes aktu un iesniedz rakstisku pretenziju (uz Līguma 13.1.2.apakšpunktā norādīto e-pastu), kurā norāda veikto Būvdarbu un iesniegto dokumentu nepilnības, trūkumus vai neatbilstību Līguma vai spēkā esošo normatīvo aktu prasībām;

4.2.3. ja Pasūtītājs nepieņem Būvdarbus, Izpildītājs 5 (piecu) darba dienu laikā no Pasūtītāja pretenzijas saņemšanas novērš norādītos trūkumus vai neatbilstības Būvdarbos un/vai dokumentos un atkārtoti iesniedz Pasūtītājam Būvdarbu izpildes aktu. Pasūtītājs atkārtoti veic darbības, kas paredzētas Līguma 4.2.2.apakšpunktā;

4.2.4. Būvdarbu izpildes akta parakstīšana nav uzskatāma par attiecīgajā aktā norādīto Būvdarbu sastāva un kvalitātes nodošanas un pieņemšanas dokumentu, bet tikai par apliecinājumu, ka Būvdarbi ir veikti noteiktā apjomā, un Būvdarbu izpildes akta parakstīšana neatņem Pasūtītājam tiesības izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst Pasūtītāja pretenzijā norādītos Būvdarbu defektus, trūkumus un neatbilstības arī pēc Būvdarbu izpildes akta parakstīšanas no Pasūtītāja puses;
4.2.5. ja laika apstākļu vai citu no pusēm neatkarīgo apstākļu iedarbības rezultātā atsevišķu vai visu Būvdarbu veikšana tehnoloģiski kļūst neiespējama, tad Pasūtītājam ir tiesības noteikt Būvdarbu pārtraukumu. Par Būvdarbu pārtraukuma noteikšanu tiek sastādīts Būvdarbu pārtraukšanas akts (Līguma 7.pielikums), kurā norāda Būvdarbu pārtraukuma apjomu un apstākļus, kādiem jāiestājas, lai Būvdarbi varētu tikt atsākti, un ko apstiprina gan pušu atbildīgās personas, gan Būvuzraugs, gan Autoruzraugs. Par Būvdarbu atsākšanu puses paraksta vienošanos, kurā norāda jaunu Būvdarbu pabeigšanas termiņu un apstiprina jaunu Būvdarbu izpildes grafiku.
4.3. Izpildītājs, nododot Pasūtītājam visus izpildītos Būvdarbus, paziņo Pasūtītājam par Objekta gatavību ekspluatācijai, kad ir:

4.3.1. izpildīti visi Būvdarbi, kas ir nepieciešami Līguma pilnīgai izpildei un Objekta pieņemšanai ekspluatācijā;

4.3.2. sagatavoti un saņemti visi būvniecības jomu regulējošos normatīvajos aktos noteiktie dokumenti, kas nepieciešami Objekta pieņemšanai ekspluatācijā, tostarp normatīvajos aktos un Tehniskajā specifikācijā noteikto institūciju pozitīvi atzinumi par Objekta gatavību ekspluatācijai, atbilstību tehniskajiem un/vai īpašajiem noteikumiem un normatīvo aktu prasībām.
4.4. Pasūtītājs 10 (desmit) darba dienu laikā paraksta Būvdarbu izpildes aktu, ja Izpildītājs ir izpildījis šādus priekšnoteikumus:

4.4.1. pilnībā izpildīti visi Būvdarbi;

4.4.2. Pasūtītājam ir iesniegta visa Būvdarbu izpilddokumentācija, iebūvēto būvizstrādājumu atbilstību apliecinoša dokumentācija, segto būvdarbu akti, nozīmīgo konstrukciju pieņemšanas akti, pārbaužu akti, testēšanas protokoli, nodošanas-pieņemšanas, izpildes akti u.c. dokumentācija;

4.4.3. Objekts un tam piegulošā teritorija ir sakārtota un pilnībā atbrīvota, tostarp no visas būvtehnikas, būvlaukuma aprīkojuma un neizmantotajiem materiāliem, kā arī būvgružiem un atkritumiem;
4.4.4.  novērsti visi Būvdarbu defekti, trūkumi, neatbilstības un nepilnības.

4.5. Būvdarbu izpildes akta parakstīšana neatbrīvo Izpildītāju no atbildības par Būvdarbu un Būvdarbos izmantoto materiālu garantijas saistībām un pienākuma būvniecības jomu regulējošos normatīvos aktos noteiktā kārtībā nekavējoties organizēt un nodrošināt Objekta pieņemšanu ekspluatācijā.

4.6. Pusēm parakstot Būvdarbu izpildes aktu, Objekts tiek nodots Pasūtītājam.
5. IZPILDĪTĀJA PIENĀKUMI UN TIESĪBAS

5.1. Izpildītāja pienākumi:
5.1.1. ar pienācīgu rūpību pārbaudīt Pasūtītāja prasības un ar saviem darba rīkiem, ierīcēm un darbaspēku kvalitatīvi izpildīt Būvdarbus atbilstoši Līguma noteikumiem, tostarp, bet ne tikai, izvēloties pareizu un normatīvo aktu prasībām atbilstošu tehnoloģiju un veicamo Būvdarbu secības izvēli, saderīgu materiālu, darbarīku un mehānismu pielietošanu, un pabeigt Būvdarbus Līgumā norādītajā termiņā;
5.1.2. 30 (trīsdesmit) dienu laikā pēc Līguma noslēgšanas informēt rakstiski Pasūtītāja atbildīgo personu par Tehniskajā specifikācijā norādīto materiālu pasūtījuma veikšanu;
5.1.3. nodrošināt visu darba drošības pasākumu organizāciju un ievērošanu Objektā, kā arī nodrošināt Objektā nepieciešamos nostiprinājumus, uzrakstus un apgaismojumus. Izpildītājs norīko darba aizsardzības koordinatoru, kurš saskaņā ar Latvijas Republikas normatīvajiem aktiem nodrošina darba aizsardzības prasību ievērošanu Objektā;

5.1.4. pirms Būvdarbu uzsākšanas izstrādāt un saskaņot ar Pasūtītāju Būvdarbu veikšanas projektu, rakstiski saskaņot ar Pasūtītāju Būvdarbu organizācijas jautājumus, veikt Būvdarbu veikšanas vietas apsekošanu, pārliecinoties par Būvdarbu veikšanai izvēlēto metožu piemērotību;

5.1.5. iesniegt un saņemt valsts un pašvaldību iestādēs visus Būvdarbu uzsākšanai nepieciešamos dokumentus;

5.1.6. parakstīt Būvdarbu teritorijas nodošanas-pieņemšanas aktu;

5.1.7. no Būvdarbu teritorijas nodošanas-pieņemšanas akta parakstīšanas dienas līdz brīdim, kad puses paraksta Būvdarbu nodošanas-pieņemšanas aktu, būt atbildīgam par Objektu, Objektā esošo būvizstrādājumu (materiālu un iekārtu), kā arī izpildīto Būvdarbu pienācīgu uzturēšanu un saglabāšanu un nodrošināt Objekta apsardzi;

5.1.8. pirms Būvdarbu uzsākšanas iesniegt Pasūtītājam spēkā esoša līguma kopiju par būvgružu un atkritumu savākšanu/izvešanu, uzrādot oriģinālu, kas ir noslēgts starp Izpildītāju un atkritumu apsaimniekotāju;

5.1.9. veikt visu Būvdarbu veikšanai nepieciešamo būvizstrādājumu piegādi un komplektēšanu, nodrošināt būvizstrādājumu pareizu un kvalitatīvu glabāšanu un izmantošanu Būvdarbu procesā, Būvdarbu veikšanai izmantot tikai kvalitātes prasībām atbilstošus būvizstrādājumus un būt materiāli atbildīgam par visiem Objektā esošajiem materiāliem līdz Būvdarbu pabeigšanai;

5.1.10. Būvdarbu veikšanas laikā kārtot Būvdarbiem nepieciešamo dokumentāciju (Būvdarbu žurnālu, segto Būvdarbu aktus u.c.) un normatīvajos aktos paredzētos dokumentus par darba aizsardzības prasībām (darba aizsardzības plāns, nodarbināto saraksts u.c.);

5.1.11. atbildēt par Būvdarbu dokumentācijas, t.sk., Būvdarbu žurnāla, autoruzraudzības žurnāla un izpilddokumentācijas, glabāšanu un atrašanos Objektā. Izpildītājam ir pienākums pēc pirmā pieprasījuma uzrādīt un nepieciešamības gadījumā izsniegt minēto Būvdarbu dokumentāciju Pasūtītāja atbildīgai personai, būvuzraugam, būvinspektoram u.c. personām, kam ir tiesības minētos dokumentus pieprasīt, to pienākumu pildīšanai;

5.1.12. nodrošināt Pasūtītājam un būvuzraugam, būvvaldes u.c. atbildīgo dienestu pārstāvjiem brīvu pieeju Objektam un vietām, kur notiek Būvdarbi. Izpildītājam ir pienākums nodrošināt būvuzraugu ar instrumentiem, pārbaudes ierīcēm, kas pieejamas Objektā, kā arī sniegt nepieciešamo palīdzību būvuzraugam viņa pienākumu pildīšanai;

5.1.13. pēc attiecīga būvuzrauga vai Pasūtītāja pieprasījuma saņemšanas, nekavējoties pārtraukt un/vai apturēt Būvdarbus un novērst Pasūtītāja un/vai būvuzrauga norādītos trūkumus;

5.1.14. nekavējoties paziņot Pasūtītājam par jebkādiem apstākļiem, kas var kavēt Būvdarbu pabeigšanu Līgumā norādītajā termiņā;

5.1.15. Būvdarbu izpildes laikā netraucēt Objekta funkcionālo darbību, ja Objektu (vai tā daļu) Būvdarbu izpildes laikā lieto Pasūtītājs vai trešās personas. Par iespējamajiem darbības traucējumiem 5 (piecas) dienas iepriekš rakstiski brīdināt Pasūtītāju un Objekta lietotājus;
5.1.16. informēt Pasūtītāju, kā arī normatīvajos aktos noteiktajā kārtībā informēt attiecīgās iestādes par katru nelaimes gadījumu, kas noticis Objektā. Informācija Pasūtītājam ir jāiesniedz 1 (vienas) darba dienas laikā pēc akta par nelaimes gadījumu sagatavošanas;

5.1.17. par saviem līdzekļiem apmaksāt nepieciešamos ūdensapgādes, elektroapgādes, būvgružu izvešanas, un citus pakalpojumus, kas attiecas uz Būvdarbu veikšanu. Pirms Būvdarbu uzsākšanas Izpildītājs nodrošina komunālo pakalpojumu skaitītāju uzstādīšanu un uzskaiti, kā arī Būvdarbu laikā veic ikmēneša komunālo pakalpojumu apmaksu. Pasūtītājam ir tiesības minētos maksājumus ieturēt no jebkura maksājuma, kas, pamatojoties uz Līgumu, pienākas Izpildītājam, gadījumā, ja Izpildītājs nav veicis kārtējo komunālo pakalpojumu apmaksu.
5.1.18. Būvdarbu veikšanas vietā nodrošināt tīrību un kārtību, maksimāli samazinot atkritumu rašanos un novēršot piesārņojuma rašanās iespēju;

5.1.19. Būvdarbu veikšanas laikā operatīvi par saviem līdzekļiem izvest no Būvdarbu veikšanas teritorijas, kā arī no pieguļošās teritorijas, atkritumus un būvgružus, ja tādi ir radušies. Būvdarbu veikšanas laikā pienācīgi uzturēt ceļus un ietves būvlaukuma robežās un tā tuvumā, notīrot tās no dubļiem un būvgružiem. Jebkādi ceļu un ietvju bojājumi, kas radušies transporta kustību rezultātā vai citu ar Būvdarbu veikšanu saistītu iemeslu dēļ, jānovērš saskaņā ar īpašnieka prasībām. Izpildītājam ir jāsedz visi ar bojājumu novēršanu saistītie izdevumi;
5.1.20. ne retāk kā 1 (vienu) reizi divās nedēļās organizēt, protokolēt un piedalīties Izpildītāja un Pasūtītāja kopīgās sanāksmēs (būvsapulcēs), kurās tiek risināti ar Līguma izpildi saistīti jautājumi. Protokolā fiksētie uzdevumi ir saistoši    būvniecības procesa dalībniekiem, ciktāl tie nav pretrunā ar Līgumu, iepirkuma dokumentāciju vai normatīvo aktu prasībām. Ieraksts būvsapulces protokolā nevar mainīt Līguma noteikumus vai Līgumā noteikto pušu sadarbības kārtību, un tas neatbrīvo Izpildītāju no pienākuma sniegt informāciju vai paziņojumus, saņemt Pasūtītāja saskaņojumus un veikt citas darbības  atbilstoši Līgumā noteiktajai kārtībai;

5.1.21. pēc Pasūtītāja vai būvuzrauga pieprasījuma piedalīties būvniecības dalībnieku organizētajās sanāksmēs, t.sk., Izpildītājam nepieciešamības gadījumā ir pienākums sagatavot prezentācijas materiālus par ar Līguma izpildi saistītajiem jautājumiem, nodrošināt sagatavotās informācijas prezentēšanu, kā arī konsultēt Pasūtītāju par visiem jautājumiem, kas saistīti ar Līguma izpildi;

5.1.22. 3 (trīs) dienas pirms būvizstrādājumu iestrādes būves konstruktīvajos elementos, uzrādīt Pasūtītāja atbildīgajai personai un būvuzraugam šo būvizstrādājumu atbilstības deklarācijas vai to kopijas, uzrādot oriģinālus;

5.1.23. pirms plānotas pārbaudes informēt būvuzraugu vismaz 3 (trīs) darba dienas iepriekš, uzaicinot to veikt iepriekšēju pārbaudi, ja kādu Būvdarbu daļu paredzēts aizsegt vai arī kādas Būvdarbu daļas vēlāka pārbaude varētu būt apgrūtināta kādu citu iemeslu dēļ;

5.1.24. nodrošināt pienācīgu būvizstrādājumu testu un pārbaužu gaitas un rezultātu dokumentēšanu un pēc to pabeigšanas šo dokumentāciju nodot Pasūtītājam. Sekmīga testu un pārbaužu izpilde nesamazina Līgumā noteikto Izpildītāja atbildību par Būvdarbu defektiem;

5.1.25. informēt Pasūtītāju par testu un pārbaužu veikšanas laiku vismaz 14 (četrpadsmit) dienas iepriekš un nodrošināt Pasūtītājam iespēju piedalīties testu un pārbaužu veikšanā, ievērojot nosacījumu, ka, ja Pasūtītājam nav bijusi nodrošināta iespēja piedalīties testos un pārbaudēs atbilstoši šī apakšpunkta noteikumiem, testi un pārbaudes, kas veiktas bez Pasūtītāja piedalīšanās, uzskatāmas par nenotikušām;
5.1.26. pēc Būvdarbu pabeigšanas un pirms Būvdarbu nodošanas Pasūtītājam par saviem līdzekļiem nodrošināt Objekta atbrīvošanu no būvgružiem, atkritumiem, izvest Izpildītājam piederošo inventāru, iekārtas, darbarīkus un sakopt Objektu un tam piegulošo teritoriju;

5.1.27. Līguma izpildē ievērot normatīvo aktu prasības;
5.1.28. par saviem līdzekļiem organizēt Objekta nodošanu ekspluatācijā, tiklīdz tas kļūs iespējams;

5.1.29. rēķinos un pārējos dokumentos (piemēram, oficiālajā sarakstē, Būvdarbu izpildes aktos, defektu aktos, pretenzijās, izpildes aktos, kā arī citos savstarpēji parakstāmos un saistību izpildes dokumentos), kas saistīti ar Būvdarbu izpildi, norādīt atsauci Līgumu.
5.2. Izpildītāja tiesības:

5.2.1. pieprasīt no Pasūtītāja Būvdarbu veikšanai un Objekta pieņemšanai ekspluatācijā nepieciešamo informāciju, dokumentāciju un saskaņojumus, kas ir Pasūtītāja rīcībā;

5.2.2. saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Būvdarbiem;
5.2.3. saņemt Līgumā noteikto līgumsoda samaksu no Pasūtītāja par Pasūtītāja nepienācīgu līgumsaistību izpildi.
5.3. Parakstot Līgumu, Pasūtītājs pilnvaro Izpildītāju pārstāvēt Pasūtītāju visās valsts un pašvaldības iestādēs un sadarbībā ar citām trešajām personām, kārtot visus jautājumus saistībā ar Būvdarbu veikšanu, organizēt Būvdarbu pieņemšanu ekspluatācijā, pārstāvēt Pasūtītāju visās institūcijās, lai saņemtu atzinumus par Būvdarbu atbilstību normatīvo aktu prasībām. Izpildītājs sedz visas izmaksas valsts un pašvaldības iestādēs, kas saistītas ar Līguma saistību izpildi.
6. PASŪTĪTĀJA PIENĀKUMI UN TIESĪBAS
6.1. Pasūtītāja pienākumi: 

6.1.1. nodot Izpildītājam Būvdarbu teritoriju Būvdarbu veikšanai atbilstoši;

6.1.2. pieņemt Līgumā paredzētos Būvdarbus, kas izpildīti kvalitatīvi un atbilstoši Līguma un normatīvo aktu prasībām.
6.2. Pasūtītāja tiesības:

6.2.1. nepieciešamības gadījumā apturēt Būvdarbu izpildi;

6.2.2. jebkurā laikā pārbaudīt Būvdarbu veikšanu Objektā;
6.2.3. dot Izpildītājam saistošus norādījumus attiecībā uz Būvdarbu kārtību (Pasūtītāja norādījumi Izpildītājam ir saistoši un obligāti pildāmi);

6.2.4. saņemt Līgumā noteikto līgumsodu par Izpildītāja nepienācīgu līgumsaistību izpildi;

6.2.5. noteikt jebkuru izpildīto Būvdarbu vai to daļas ekspertīzi, pieaicinot neatkarīgus ekspertus, un ekspertīzes slēdzienu iesniegt Izpildītājam izskatīšanai. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti defekti un/vai trūkumi, kas radušies Izpildītāja vainas dēļ, šādos gadījumos ekspertīzes izdevumus sedz Izpildītājs;
6.2.6. Līguma darbības laikā vērsties pie Izpildītāja apdrošināšanas sabiedrības ar lūgumu sniegt ziņas par atlikušo Izpildītāja civiltiesiskās atbildības limitu un gadījumā, ja tas ir mazāks par Līguma 3.1.punktā noteikto, pieprasīt Izpildītājam limita atjaunošanu 5 (piecu) darba dienu laikā.
6.2.7. Līguma darbības laikā Pasūtītājs var veikt darba apjoma korekcijas, darba apjomu samazinot vai palielinot, atklājoties iepriekš nezināmiem vai nepamanītiem apstākļiem, nosakot izmaksu segšanu primāri no tāmē paredzētajiem līdzekļiem iepriekš neparedzētu darbu izmaksām, bet, ja ar to nepietiek, tad Puses noslēdz papildus vienošanos par nepieciešamā darba apjoma palielinājumu un tā vērtību. Ja gadījumā kāds no darbiem netiek veikts, tad Pasūtītājs neveic un Izpildītājs nav tiesīgs prasīt apmaksu par tādā veidā neveiktā darba apjumu.
7. Pušu atbildība
7.1. Pusēm saskaņā ar Civillikumu ir pienākums atlīdzināt otrai pusei Būvdarbu veikšanas laikā nodarītos zaudējumus. Izpildītājs ir materiāli atbildīgs par īpašuma zudumu, bojājumu vai iznīcināšanu Objektā, ja zaudējums radies Izpildītāja, tā darbinieka, saistītā uzņēmuma vai apakšuzņēmēja darbības vai bezdarbības rezultātā.

7.2. Ja Pasūtītājs konstatē, ka Līguma 3.1.punktā minētās polises termiņa beigšanās gadījumā Izpildītājs nav noslēdzis jaunu apdrošināšanas līgumu, Pasūtītājam ir tiesības prasīt Izpildītājam līgumsodu 150,00 euro (viens simts piecdesmit euro) apmērā par katru dienu līdz minētā trūkuma novēršanai, sākot ar dienu, kad beidzies minētās apdrošināšanas polises termiņš, bet ne vairāk kā 10% (desmit procenti) no Līguma summas.

7.3. Ja Pasūtītājs konstatē, ka Izpildītājs pēc tā pieprasījuma nav atjaunojis civiltiesiskās atbildības limitu Līguma 6.2.6.apakšpunktā noteiktajā termiņā, Pasūtītājam ir tiesības prasīt Izpildītājam līgumsodu 150,00 euro (viens simts piecdesmit euro) apmērā par katru dienu līdz minētā trūkuma novēršanai, sākot ar dienu, kad Pasūtītājs minēto trūkumu ir konstatējis, bet ne vairāk kā 10% (desmit procenti) no Līguma summas.

7.4. Par jebkuru Līgumā noteikto Izpildītāja saistību izpildes termiņa kavējumu Pasūtītājs ir tiesīgs prasīt Izpildītājam maksāt līgumsodu 0,5% (piecas desmitdaļas no procenta) apmērā no kavētās saistības apmēra par katru nokavēto dienu, bet ne vairāk kā 10% (desmit procenti) no kavētās saistības apmēra.

7.5. Ja Pasūtītājs izbeidz Līgumu saskaņā ar Līguma 10.3.1., 10.3.2, 10.3.3., 10.3.5., 10.3.6., 10.3.7., 10.3.8., 10.3.9. un 10.3.10.apakšpunktā minētajiem gadījumiem, tad Pasūtītājam ir tiesības prasīt, lai Izpildītājs maksā Pasūtītājam līgumsodu 10% (desmit procenti) no Līguma summas.
7.6. Pasūtītājs ir tiesīgs prasīt Izpildītājam maksāt līgumsodu 10% (desmit procentu) apmērā no Līguma summas gadījumā, ja Izpildītājs atsakās no Līguma izpildes vispār, Izpildītājam līgumsods jāsamaksā 30 (trīsdesmit) dienu laikā.
7.7. Par jebkuru Līgumā noteikto Pasūtītāja saistību izpildes termiņa kavējumu Izpildītājs ir tiesīgs prasīt Pasūtītājam maksāt līgumsodu 0,5% (piecas desmitdaļas no procenta) apmērā no kavētās saistības apmēra par katru nokavēto darba dienu, bet ne vairāk kā 10% (desmit procenti) no kavētās saistības apmēra.

7.8. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa, un ietver dienu, kurā saistība izpildīta.

7.9. Izņemot Līguma 7.6.punktā minēto gadījumu, Līgumsoda apmaksa ir jāveic 10 (desmit) dienu laikā no līgumsoda rēķina saņemšanas un Līgumsoda samaksa neatbrīvo puses no Līguma saistību izpildes, un no otrai pusei radīto zaudējumu atlīdzināšanas.

7.10. Pasūtītājam ir tiesības ieturēt līgumsodu no Līgumā paredzētajiem maksājumiem.

7.11. Gadījumā, ja konstatētie trūkumi, nepilnības un defekti netiek novērsti saskaņā ar Līguma 4. vai 8.nodaļas noteikumiem, tad Pasūtītājam ir tiesības tos novērst uz Izpildītāja rēķina, šo darbu veikšanu uzdodot citiem komersantiem. Šādā gadījumā galīgā norēķina summa tiek samazināta par summu, kāda bijusi nepieciešama defektu novēršanai. Izpildītājam ir pienākums atlīdzināt Pasūtītājam visas izmaksas, kas Pasūtītājam radušās saistībā ar trūkumu, nepilnību un defektu novēršanu, ja galīgā norēķina summa nav bijusi pietiekama konstatēto defektu novēršanai. 
8.  KVALITĀTES GARANTIJAS
8.1. Izpildītājs 60 (sešdesmit) mēnešus garantē paša izpildītajiem Būvdarbiem kvalitāti, drošumu un pilnvērtīgas ekspluatācijas funkcionētspēju (garantijas laiks).
8.2. Garantijas laikā Izpildītājs uz sava rēķina novērš defektus, kas atklāti un radušies pēc Būvdarbu pieņemšanas, izņemot defektus, kas radušies nepareizas ekspluatācijas rezultātā.

8.3. Gadījumā, ja garantijas termiņa laikā tiek konstatēti defekti, tiek sastādīts Defektu akts (Līguma 8.pielikums), kuru paraksta abas puses.

8.4. Par Defektu akta sastādīšanas un parakstīšanas laiku un vietu Pasūtītājs paziņo Izpildītājam 2 (divas) darba dienas iepriekš, nosūtot paziņojumu, izmantojot Līgumā norādītos rekvizītus.

8.5. Ja otra puse izvairās no Defektu akta parakstīšanas, tad Defektu aktu noformē ieinteresētā puse vienpusēji.

8.6. Izpildītājam ir pienākums bez maksas ar saviem līdzekļiem novērst konstatētos defektus 10 (desmit) darba dienu laikā no Defektu akta saņemšanas dienas vai citā starp pusēm rakstiski saskaņotā termiņā.

8.7. Ja Izpildītājs nenovērš defektus Līguma 8.6.punktā minētajā termiņā, Pasūtītājam ir tiesības pieaicināt citu speciālistu Defektu aktā minēto bojājumu vai atklāto defektu novēršanai, ieturot un/vai pieprasot no Izpildītāja naudas summu, kas norādīta speciālista iesniegtajā rēķinā par padarīto Būvdarbu, un līgumsodu Līguma 7.nodaļas kārtībā.
9. APAKŠUZŅĒMĒJI UN PERSONĀLS

9.1. Izpildītājs Būvdarbu izpildē apakšuzņēmējus piesaista/nepiesaista.
9.2. Izpildītājs Būvdarbu izpildē piesaista šādu speciālistu:      , sertifikāta Nr.      .
9.3. Izpildītājs Līguma 9.2.punktā minēto personu drīkst nomainīt vai piesaistīt jaunus tikai ar Pasūtītāja rakstveida piekrišanu, ievērojot Līguma 9.4.punktā paredzētos nosacījumus.

9.4. Izpildītājs Līguma 9.3.punktā minēto personu nomaiņai Pasūtītājam iesniedz priekšlikumu, kurā norāda informāciju par speciālistu, kuru paredzēts iesaistīt Līguma izpildē un pievieno kvalifikāciju apliecinošus dokumentus atbilstoši iepirkuma nolikumā noteiktajam.
9.5. Pasūtītājs 5 (piecu) darbdienu laikā izskata Izpildītāja saskaņā ar Līguma 9.4.punktu iesniegto priekšlikumu un sniedz atbildi Izpildītājam.

9.6. Trešo personu pieaicināšana Līguma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
10. Līguma darbības termiņš, grozīšana un izbeigšana

10.1.  Līgums ir spēkā līdz pušu saistību pilnīgai izpildei.

10.2. Pusēm savstarpēji vienojoties, Līgumu var grozīt vai izbeigt, ievērojot Publisko iepirkumu likumā noteiktās prasības. Jebkuras Līguma izmaiņas vai papildinājumi tiek noformēti rakstiski, un tie stājas spēkā tikai tad, kad tos ir parakstījušas abas puses.

10.3. Pasūtītājs ir tiesīgs vienpusēji izbeigt Līgumu, rakstiski paziņojot par to Izpildītājam:

10.3.1. ja Izpildītājs 30 (trīsdesmit) dienu laikā no Būvdarbu izpildes termiņa notecējuma nav pabeidzis Būvdarbus un termiņa kavējumā nav vainojams pats Pasūtītājs;

10.3.2. Izpildītājs veicis Būvdarbus neatbilstoši Līguma noteikumiem un neatbilstībā nav vainojams Pasūtītājs, turklāt šī neatbilstība nav vai nevar tikt novērsta Līguma 10.3.1.apakšpunktā noteiktajā termiņā;

10.3.3. Izpildītājs pēc Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
10.3.4. ir pasludināts Izpildītāja maksātnespējas process, vai iestājušies citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
10.3.5. ir zaudējusi spēku vai kļuvusi nerealizējama Izpildītāja iesniegtā saistību izpildes garantija, un tā pēc Pasūtītāja pieprasījuma nav aizstāta ar citu līdzvērtīgu ar Pasūtītājam pieņemamiem noteikumiem;
10.3.6. Izpildītājs pārkāpj vai nepilda citu būtisku Līgumā paredzētu pienākumu;
10.3.7. Izpildītājs Pasūtītājam nodarījis zaudējumus;
10.3.8. finanšu instrumenta vadībā iesaistīta iestāde ir noteikusi finanšu instrumenta finansēta projekta izmaksu korekciju;
10.3.9. Izpildītājs ir patvaļīgi pārtraucis Līguma izpildi;
10.3.10. ja Izpildītājs atkārtoti nodod Būvdarbus vai dokumentus, kas ir nepilnīgi un neatbilst Līgumam;

10.3.11. ja puses nevar panākt vienošanos par Būvdarbu izpildi saistītiem jautājumiem un kavē Līguma 1.4.punktā noteikto Būvdarbu izpildes termiņu ilgāk par 30 (trīsdesmit) dienām;

10.3.12. ja no Pasūtītāja neatkarīgu iemeslu dēļ Būvdarbiem tiek pārtraukts vai atcelts finanšu instrumenta finansējums, ko Pasūtītājs plānoja izmantot Līgumā paredzēto maksājuma saistību segšanai;

10.3.13. ārējā normatīvajā aktā noteiktajos gadījumos;
10.3.14. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.3.15. ja Līguma 12.1.punktā minētie apstākļi turpinās ilgāk par 90 (deviņdesmit) dienām.

10.4. Izpildītājs ir tiesīgs vienpusēji izbeigt šo Līgumu, ja Pasūtītājs kavē Līguma 2.5.punktā norādīto termiņu ilgāk par 30 (trīsdesmit) dienām.

10.5. Par Līguma uzteikumu puse paziņo otrai pusei Līguma 14.5.apakšpunktā noteiktajā kārtībā.

10.6. Līgums saskaņā ar Līguma 10.3. vai 10.4.punktu uzskatāms par izbeigtu nākamajā darba dienā pēc paziņošanas nosūtīšanas.

10.7. Līguma izbeigšana saskaņā ar Līguma 10.3. vai 10.4.punktu neatbrīvo pusi no pienākuma atlīdzināt otrai pusei nodarītos zaudējumus, kā arī Līgumā noteiktā kārtībā un apmērā maksāt līgumsodu.

10.8. Izpildītājam ir pienākums savlaicīgi informēt Pasūtītāju un iesniegt apstiprinošus dokumentus par apstākļiem, kas radušies pēc Līguma noslēgšanas un kuru dēļ ir traucēta saistību izpilde un ir nepieciešams veikt grozījumus Līgumā.
11. Strīdu izskatīšanas kārtība

11.1. Strīdus un nesaskaņas, kas rodas Līguma izpildes laikā, puses risina savstarpēju pārrunu ceļā. Ja pušu starpā vienošanos panākt nav iespējams, strīdi izskatāmi Latvijas tiesā.

11.2. Jautājumos, kas netiek regulēti Līgumā, puses vadās pēc Latvijas normatīvajiem aktiem.
12. NEPĀRVARAMĀ VARA
12.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, pandēmijas, kara darbība, streiki, iekšējie nemieri, blokādes, varas un pārvaldes institūciju rīcība, kas būtiski ierobežo un aizskar pušu tiesības un ietekmē uzņemtās saistības, pieņemšana un stāšanās spēkā, izņemot, ja šie valsts un pašvaldību institūciju lēmumi ir kā sekas kādas puses darbībai vai bezdarbībai.

12.2. Pusei, kas atsaucas uz nepārvaramas varas vai ārkārtēja rakstura apstākļu darbību, 5 (piecu) darba dienu laikā par šādiem apstākļiem rakstveidā jāziņo otrai pusei. Paziņojumā jānorāda, kādā termiņā pēc viņu uzskata ir iespējama un paredzama Līgumā paredzēto saistību izpilde. Nesavlaicīga paziņojuma iesniegšana pusēm liedz tiesības atsaukties uz nepārvaramās varas apstākļiem.

12.3. Līguma izpildes termiņu var pagarināt uz nepārvaramas varas notikumu darbības laiku, kā arī, pusēm vienojoties, uz ilgāku laiku, kas ļautu pilnībā izpildīt Līgumā paredzētās saistības.

12.4. Ja Līguma 12.1.punktā minētie apstākļi turpinās ilgāk par vienu mēnesi, puses vienojas par saistību izpildes atlikšanu vai izbeigšanu.
13. PUŠU ATBILDĪGĀS PERSONAS

13.1.Puses vienojas, ka ar Līguma izpildi saistītos jautājumus risinās šādas pušu atbildīgās personas:

13.1.1. Pasūtītāja atbildīgā persona:       (tālruņa numurs:      , e-pasts:      );
13.1.2.  Izpildītāja atbildīgā persona:       (tālruņa numurs:      , e-pasts:      ).

13.2. Atbildīgajām personām ir šāda kompetence:

13.2.1. saskaņot Būvdarbu izpildes laiku un veicamos Būvdarbus;

13.2.2. kontrolēt Līguma izpildi, t.sk., izpildes termiņu ievērošanu;

13.2.3. regulāri pārbaudīt Būvdarbu izpildi Objektā, pieteikt pretenzijas par Līgumsaistību nepienācīgu izpildi un risināt jautājumus, kas saistīti ar nekvalitatīviem Būvdarbiem;

13.2.4. parakstīt Būvdarbu teritorijas nodošanas-pieņemšanas aktu (Līguma 6.pielikums), Būvdarbu izpildes aktus, Defektu aktus un citus ar Līguma izpildi saistītus dokumentus;

13.2.5. risināt citus organizatoriskus jautājumus, kas saistīti ar Līguma izpildi.

13.3. Atbildīgajām personām nav tiesību izdarīt grozījumus Līgumā vai tā pielikumos.

13.4. Atbildīgās personas, veicot savstarpējo saraksti, izmanto Līguma 13.1.punktā minētos rekvizītus.
14.NOBEIGUMA NOTEIKUMI

14.1. Puses garantē, ka personām, kuras slēdz Līgumu, ir visas likumiskās tiesības, juridiskais pamats vai attiecīgs pilnvarojums, lai slēgtu Līgumu un uzņemtos tajā noteiktās saistības.
14.2. Parakstītais Līgums pilnībā apliecina pušu vienošanos. Nekādi mutiski papildinājumi netiks uzskatīti par Līguma noteikumiem. Ja Līguma izmaiņas ir saistītas ar izmaiņām normatīvajos aktos, spēkā ir pēdējās. Ja kādi Līguma noteikumi kļūst pretrunā ar normatīvajiem aktiem, tas neietekmē Līguma darbību kopumā. Spēkā neesošās normas ir jāaizstāj ar citām Līguma mērķim un saturam atbilstošām normām.

14.3. Līgums ir saistošs Pasūtītājam un Izpildītājam, kā arī visām personām, kas likumīgi pārņem viņu tiesības, pienākumus un saistības.
14.4. Ja kādai no pusēm tiek mainīts juridiskais statuss, atbildīgā persona, amatpersonu pārstāvības tiesības vai kāds no Līgumā minētajiem rekvizītiem, tad puse 5 (piecu) darba dienu laikā paziņo par to otrai pusei uz e-pastu. Ja puse neizpilda šī punkta noteikumus, uzskatāms, ka otra puse ir pilnībā izpildījusi savas saistības, lietojot šajā Līgumā norādīto informāciju par pusi. 

14.5. Par paziņošanas dienu uzskatāma:

14.5.1. diena, kad paziņojums iesniegts otrai Pusei pret tās pārstāvja parakstu vai kad Paziņojums nosūtīts e-pastā un saņemts apstiprinājums tā nosūtīšanai;

14.5.2. septītā diena pēc tam, kad Paziņojums nodots pastā nosūtīšanai uz otras Puses juridisko adresi ar ierakstītu pasta sūtījumu, ja Paziņojums nav nosūtīts Līguma 14.6.1. noteiktajā kārtībā.
14.6. Līgumam pievienoti šādi pielikumi:

1.pielikums – Tehniskā specifikācija;
2.pielikums – Tāme; 
3.pielikums – Būvdarbu izpildes grafiks; 
4.pielikums – Būvdarbu izpildes akta paraugs;
  4.1.pielikums – Būvdarbu izpildes akta – Forma 2 paraugs;
  4.2.pielikums – Būvdarbu izpildes akta  – Forma 3 paraugs; 

5.pielikums – Finanšu garantijas noteikumi;

6.pielikums – Būvdarbu teritorijas nodošanas-pieņemšanas akta paraugs;  
7.pielikums – Būvdarbu pārtraukšanas akta paraugs; 

8.pielikums – Defektu akta paraugs.
15. Pušu rekvizīti UN PARAKSTI

	Pasūtītājs
	Izpildītājs

	APP “Agroresursu un ekonomikas institūts”
reģistrācijas numurs Nr.90002137506 

Juridiskā adrese: Zinātnes iela 2, Priekuļu pagasts, Cēsu novads, LV-4126

e-pasts: arei@arei.lv
	     
reģistrācijas numurs       

Juridiskā adrese     
e-pasts:      

	Banka: 

Konts: 
	Banka:      
Konts:      

	(paraksts*) 

Rīgā
	(paraksts*)      
     


* DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

4.pielikums

būvdarbu līgumam
Paraugs

Būvdarbu izpildes akts

Rīgā 








202__.gada ___. __________

APP “Agroresusru un ekonomikas institūts”, reģistrācijas numurs 90002137506 (turpmāk – Pasūtītājs), kuru pārstāv <pilnvarotās personas amats, vārds, uzvārds>, no vienas puses, un

     , vienotais reģistrācijas numurs       (turpmāk – Izpildītājs), tās <pilnvarotās personas amats, vārds, uzvārds> personā otras puses, 

sastāda šo Būvdarbu nodošanas - pieņemšanas aktu (turpmāk – Akts) par to, ka:

1. Izpildītājs saskaņā ar 20___.gada ____. _______________ Līgumu Nr. ____________ (turpmāk – Līgums), uz 20___. gada ____. ___________ ir izpildījis Būvdarbus par kopējo summu _____________ euro (summa vārdiem).
2. Pasūtītājs pieņem Izpildītāja izpildītos Būvdarbus saskaņā ar Līguma 4.pielikuma Formu Nr.2 (4.1.pielikums) un Formu Nr.3 (4.2.pielikums).
3. Pielikumā: 
4.1.pielikums - Forma Nr.2 uz __ (____) lapām, 
4.2.pielikums - Forma Nr.3 uz __ (____) lapām.

	Būvdarbus pieņēma:

<Pasūtītāja pilnvarotā  persona>

<Datums, paraksts>
	Būvdarbus nodeva:

<Izpildītāja pilnvarotā persona>

<Datums paraksts>


4.1.pielikums
Paraugs

Pasūtītājs: APP “Agroresursu un ekonomikas institūts”
Izpildītājs:      
Būves nosaukums: ____________________________

Objekta nosaukums: __________________________


Objekta adrese: ______________________________


Līgums Nr. ______________________________ 


Forma Nr.2

IZPILDĪTĀJS:
PASŪTĪTĀJS:
BŪVUZRAUGS: _______________

Izpildītāja pārstāvis: ________________
Pasūtītāja pārstāvis: ____________________
Paraksts _______________________


Paraksts__________________________
Paraksts______________________________
20__.gada ___.__________________

20__.gada ____.___________________
20__.gada ___.________________________


4.2.pielikums
Paraugs

Pasūtītājs: APP “Agroresursu un ekonomikas institūts”
Izpildītājs:      
Būves nosaukums: ____________________________

Objekta nosaukums: __________________________


Objekta adrese: ______________________________


Līgums Nr. ______________________________


Forma Nr.3

IZPILDĪTĀJS:
PASŪTĪTĀJS:
BŪVUZRAUGS:

Nodeva:
Pieņēma:
Pārbaudīja: 

Būvdarbu vadītājs __________________
Pasūtītāja pārstāvis ________________
Būvuzraugs _________________

paraksts______________________
paraksts __________________________
paraksts ______________________

20__.gada _____.______________
20__.gada _____.______________
20__.gada _____.______________
5.pielikums
būvdarbu līgumam
Finanšu garantiju noteikumi

 Pasūtītājs ir noteicis šādu saistību izpildes garantijas veidu un attiecīgajā garantijā obligāti iekļaujamos nosacījumus un noteikumus:

1. Garantijai ir jābūt garantijai, ko izsniegusi:

1.1. kredītiestāde, kas saņēmusi Latvijas Bankas (turpmāk – LB) licenci;
1.2. kredītiestāde, kam ir tiesības sniegt finanšu pakalpojumus Latvijā bez LB licences saņemšanas;

1.3. cita kredītiestāde, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi LB licenci;

1.4. apdrošināšanas sabiedrība, kam ir tiesības sniegt apdrošināšanas pakalpojumus Latvijā, kā arī Latvijas Republikā reģistrēta ārvalsts apdrošināšanas filiāle.

2. Saistību izpildes garantijā obligāti jābūt iekļautiem šādiem noteikumiem un nosacījumiem:
2.1. garantijas devējs apņemas samaksāt Pasūtītāja pieprasīto summu garantijas summas robežās pēc pirmā rakstiskā Pasūtītāja pieprasījuma, kurā Pasūtītājs norādījis, ka:

2.1.1. Izpildītājs vienpusēji atkāpjas no Līguma;
2.1.2. ir iesniegti dokumenti par bankrotu vai maksātnespēju institūcijai, kurai ir tiesības pasludināt Izpildītāja bankrotu vai maksātnespēju, vai Izpildītājam ir finansiālas grūtības tādā mērā, ka tas nespēj izpildīt Līgumu;

2.1.3. Izpildītājs nenovērš Līgumā noteiktajā kārtībā konstatētos defektus Līgumā noteiktajā termiņā.

2.2. garantijas summa ir 10% (desmit procentu) apmērā no Līguma summas;
2.3. garantijai jābūt spēkā līdz pilnīgai Būvdarbu izpildei un vēl 60 (sešdesmit) dienas pēc tā, vai līdz dienai, kad Izpildītājs iesniedz Pasūtītājam garantijas laika garantiju;

2.4. garantija no Izpildītāja puses ir neatsaucama;

2.5. Pasūtītājs ir tiesīgs vērsties ar prasību uzreiz pa tiešo pie garantijas devējam un Pasūtītājam nav pienākums vispirms pieprasīt garantijas summu no Izpildītāja.

3. Garantijas laika garantijā obligāti jābūt iekļautiem šādiem noteikumiem un nosacījumiem:
3.1. garantijas devējs apņemas samaksāt Pasūtītājam garantijas summu defektu novēršanas izmaksu apmērā, ja Izpildītājs nepilda līgumā noteiktās garantijas saistības;

3.2. garantija ir spēkā 60 mēnešus no visu Būvdarbu izpildes akta parakstīšanas dienas;

3.3. garantijas summa ir 10% (desmit procentu) apmērā no Līguma summas;

3.4. garantija ir no Izpildītāja puses neatsaucama;

3.5. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam.

6.pielikums
būvdarbu līgumam
Paraugs

Būvdarbu teritorijas nodošanas – pieņemšanas akts
________, 20___. gada ____. ______________________

APP “Agroresursu un ekonomikas institūts”, reģistrācijas numurs 90002137506 (turpmāk – Pasūtītājs), kuru pārstāv <pilnvarotās personas amats, vārds, uzvārds>, no vienas puses, un

     , vienotais reģistrācijas numurs       (turpmāk – Izpildītājs), tās < pilnvarotās personas amats, vārds, uzvārds> personā otras puses, 

sastāda šo Būvdarbu teritorijas nodošanas - pieņemšanas aktu (turpmāk – Akts) par to, ka:

1. Izpildītājs saskaņā ar ______. gada ____. _______________ Būvdarbu līgumu Nr. ______ (iepirkuma identifikācijas numurs AREI _______) (turpmāk – Līgums), 20___. gada ____. ___________ ir pieņēmis Būvdarbu teritoriju, Izpildītājs ir iepazīstināts ar esošo situāciju Būvdarbu (Objekta) teritorijā un neizvirza nekādas pretenzijas Pasūtītājam saistībā ar Būvdarbu teritoriju.
2. Pušu rekvizīti

	<Pasūtītāja pilnvarotā persona>


	<Izpildītāja pilnvarotā persona>




7.pielikums
 būvdarbu līgumam
Paraugs
Būvdarbu pārtraukšanas akts

Būves nosaukums: ____________________________

Objekta nosaukums: __________________________


Objekta adrese: ______________________________


Līgums Nr. ______________________________

	Pasūtītājs
	APP “Agroresursu un ekonomikas institūts”

	Izpildītājs
	

	Būvuzraugs
	

	Autoruzraugs
	


Situācijas apraksts (datums, apstākļu izklāsts, rašanās iemesls, turpmākā darbība, uc.)

	


Paveiktie darbi uz akta parakstīšanas brīdi

	Nr.p.k.
	Nosaukums
	Mērvienība
	Apjoms/summa
	Piezīmes

	1.
	
	
	
	

	2.
	
	
	
	


Veicamie darbi uz akta parakstīšanas brīdi

	N.p.k.
	Nosaukums
	Mērvienība
	Apjoms/summa
	Piezīmes

	1.
	
	
	
	

	2.
	
	
	
	


Paraksti (institūcija, amats, vārds, uzvārds, paraksts, datums)

	Pasūtītāja vārdā:

	Izpildītāja vārdā:

	Būvuzraugs:
	Autoruzraugs:




8.pielikums
 būvdarbu līgumam
Paraugs

DEFEKTU AKTS

 (objekta nosaukums, adrese)

(kadastra numurs/apzīmējums)

Vispārējās ziņas:

Būvdarbu pieņemšana (datums): ___________________________________

Ekspluatācijas uzsākšanas datums: ____________________________________________

Pieaicinātās personas:

_________________________________________________________________________

Pasūtītājs:   APP “Agroresursu un ekonomikas institūts”   
Izpildītājs: ___________________________

Līgums: ___________________________________

                                        (datums, Nr.)

20__.gada __.____veica ________________________________ apsekošanu un konstatēja:

                                 (apsekojamā objekta vai tā daļas nosaukums)

   1. Nepilnības/defekti:

	Nr.p.k.
	Nosaukums

	1.
	

	2.
	


2. Fotofiksācija ______________ nepieciešama.

                                      (ir/nav)

3. Jāveic šādi Būvdarbu apjomi:  

	Nr.p.k
	Būvdarbu nosaukums
	Mērvienība
	Daudzums
	Piezīmes

	1.
	2.
	3.
	4.
	5.

	1.
	
	
	
	

	2.
	
	
	
	


4. Cita informācija: ___________________________________________________________

Pielikumā : ________________________________________________

Pieaicinātās personas: __________________________________





                                        (amats, vārds, uzvārds, paraksts, datums)
Pasūtītāja atbildīgā persona: _________________________________

                                                  (amats, vārds, uzvārds, paraksts, datums)
Izpildītāja atbildīgā persona: ___________________________                                    
                                                   (vārds, uzvārds, paraksts, datums)
